Document ID: 32002R0300

Komission asetus (EY) N:o 300/2002,
annettu 1 päivänä helmikuuta 2002,
tiettyjen vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 liitteen II muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen vaarallisten kemikaalien viennistä ja tuonnista 23 päivänä heinäkuuta 1992 annetun neuvoston asetuksen (ETY) N:o 2455/92(1), sellaisena kuin se on viimeksi muutettuna komission asetuksella (EY) N:o 2247/98(2), ja erityisesti sen 11 artiklan 2 kohdan,
sekä katsoo seuraavaa:
(1) Asetuksessa (ETY) N:o 2455/92 säädetään ilmoitus- ja tiedotusjärjestelmästä tiettyjen vaarallisten kemikaalien kolmansista maista peräisin olevaa tuontia ja näihin maihin suuntautuvaa vientiä varten. Tietyt näistä kemikaaleista edellyttävät Yhdistyneiden Kansakuntien ympäristöohjelman (UNEP) sekä elintarvike- ja maatalousjärjestön (FAO) käyttöön ottamaa kansainvälistä ilmoitetun ennakkosuostumuksen menettelyä (PIC).
(2) Asetuksessa (ETY) N:o 2455/92 säädetään yhteisön osallistumisesta kansainväliseen ilmoitetun ennakkosuostumuksen menettelyyn.
(3) UNEPin ja FAOn mukaiset järjestelyt on sisällytetty tiettyjä kansainvälisesti markkinoituja vaarallisia kemikaaleja ja torjunta-aineita koskevasta ilmoitetun ennakkosuostumuksen menettelystä (PIC) tehtyyn Rotterdamin yleissopimukseen, joka allekirjoitettiin 11 päivänä syyskuuta 1998 ja jota sovelletaan toistaiseksi vapaaehtoisesti ennen sen voimaantuloa.
(4) Asetuksen (ETY) N:o 2455/92 5 artiklan 3 kohdassa säädetään muun muassa, että mainitun asetuksen liitteen II tietoihin on sisällyttävä luettelo kemikaaleista, jotka edellyttävät kansainvälistä PIC-menettelyä, luettelo PIC-järjestelmään osallistuvista maista ja tuontimaiden PIC-päätökset. Samalla on myös tarpeen antaa viejille lisätietoa luetteloimalla myös järjestelmään osallistuvien tuontimaiden väliaikaispäätökset (liitteessä II).
(5) Kansainvälistä PIC-menettelyä ja tuontimaiden PIC-päätöksiä edellyttävien kemikaalien luetteloon on tehty muutoksia. Sen vuoksi asetuksen (ETY) N:o 2455/92 liitettä II olisi muutettava.
(6) Tässä asetuksessa säädetyt toimenpiteet ovat vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(3), sellaisena kuin se on viimeksi muutettuna komission direktiivillä 2001/59/EY(4), 29 artiklalla perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2455/92 liite II tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä helmikuuta 2002.

Labels: 3
12
1
20